Diari Oficial de la Generalitat Valenciana


Sumari del DOGV 9304, del 23-03-2022 (2022/1931)

Informació pública de la cancel·lació de la programació i de la resolució de l'adjudicació d'agent urbanitzador del Programa d'actuació integrada de la unitat d'execució A del Pla de reforma interior de Benifaraig PN-2 del Pla general d'ordenació urbana.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9304

Data del DOGV
:   23-03-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/1931


Data del document
:   14-02-2022

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació pública de la cancel·lació de la programació i de la resolució de l'adjudicació d'agent urbanitzador del Programa d'actuació integrada de la unitat d'execució A del Pla de reforma interior de Benifaraig PN-2 del Pla general d'ordenació urbana. [2022/1931]  
El Ple de l'Ajuntament, en la sessió celebrada el dia 27 de gener de 2022, va adoptar un acord que, en la part dispositiva, diu el següent:  
  
Primer. Desestimar l'al·legació formulada per CaixaBank en els termes exposats en el fonament jurídic quart d'aquest acord i, en concret, perquè a l'empara del Reial decret legislatiu 2/2000, de 16 de juny, pel qual s'aprova el text refós de la Llei de contractes de les administracions públiques, l'efecte que es deriva de la resolució de l'adjudicació per incompliment culpable del contractista és la confiscació de la garantia.  
  
Segon. Resoldre l'adjudicació del Programa d'actuació integrada per al desenvolupament de la unitat d'execució A del Pla de reforma interior de Benifaraig PN-2 del PGOU de València, a l'Agrupació d'Interés Urbanístic Els Tarongers UE número 1 de Benifaraig, agent urbanitzador d'aquest, pels motius exposats en els fonaments jurídics d'aquest acord i, en concret, per considerar que la renúncia expressa a l'execució del programa d'actuació integrada per l'urbanitzador, degudament adjudicat i subscrit el conveni, és un incompliment de les seues obligacions essencials de transformació jurídica dels terrenys mitjançant la reparcel·lació i física mitjançant l'execució de l'obra urbanitzadora, tot això de conformitat amb el que establix la clàusula desena del Conveni urbanístic subscrit entre l'agent urbanitzador i l'Ajuntament de València, el 30 de gener de 2006.  
  
Tercer. Confiscar la garantia prestada, en relació al citat programa, per l'Agrupació d'Interés Urbanístic Els Tarongers UE número 1 de Benifaraig, de conformitat amb la clàusula novena del Conveni urbanístic, i procedir-ne a l'execució en el moment que siga ferm aquest acord per l'incompliment de les obligacions essencials establides en el programa per part de l'empresa adjudicatària per no haver executat l'obra urbanitzadora.  
La garantia s'identifica com:  
- Manament d'ingrés CONOP - Valors E 2003/43373, número d'expedició 5328 i assentat en el llibre de caixa del diari d'intervenció amb el número 238, el 8 d'octubre de 2003 (aval de Bancaixa ?actualment CaixaBank- núm. 71865225 de 02.10.2003), per a respondre de les obres d'urbanització del Programa d'actuació integrada de la unitat d'execució A del Pla de reforma interior de Benifaraig PN-2.  
  
Quart. Reconéixer drets en el subconcepte econòmic 39046 «Execució de garantia per incompliment de contracte» de l'estat d'ingressos del pressupost vigent per import de 42.800,98 euros, corresponent al manament d'ingrés citat en el punt anterior, i aplicar posteriorment l'import al subconcepte econòmic, una vegada aquest acord siga ferm i s'haja materialitzat l'ingrés.  
  
Cinqué. Aprovar la liquidació del contracte corresponent al Programa d'actuació integrada per al desenvolupament de la unitat d'execució A del Pla de reforma interior de Benifaraig PN-2 del PGOU de València, adjudicat a l'Agrupació d'Interés Urbanístic Els Tarongers UE número 1 de Benifaraig, de manera que quede extingit qualsevol dret o obligació que se'n puga derivar, sense perjudici de les accions que es reserva l'Ajuntament davant de l'urbanitzador si finalment s'acredita algun perjudici que implique una quantia superior al de la garantia confiscada.  
  
Sisé. Publicar aquest acord en el Diari Oficial de la Generalitat Valenciana amb la inscripció prèvia en el Registre de programes d'actuació.  
Seté. Notificar aquest acord a l'Agrupació d'Interés Urbanístic Els Tarongers UE número 1 de Benifaraig, a l'entitat avaladora Bancaixa (actualment CaixaBank), a les persones propietàries afectades, a la resta de persones interessades en l'expedient, així com comunicar-lo als serveis municipals de Fiscal Ingressos, Tresoreria, Comptabilitat, Gestió Urbanística, Coordinació d'Obres en Via Pública i Manteniment d'Infraestructures i a altres amb competències que puguen resultar afectades.  
Contra l'acte administratiu transcrit, que és definitiu en via administrativa, i de conformitat amb el que establix la Llei 39/2015, d'1 d'octubre, del procediment administratiu comú de les administracions públiques i la Llei 29/1998, de 13 de juliol, reguladora de la jurisdicció contenciosa administrativa, podeu interposar un dels recursos següents:  
  
a) Amb caràcter potestatiu, un recurs de reposició davant l'òrgan que va dictar l'acte contra el qual es recorre, en el termini d'un mes a comptar de l'endemà de la recepció d'aquesta notificació.  
Si transcorre un mes des de l'endemà de la interposició del recurs de reposició sense que aquest s'haja resolt, podeu entendre que ha sigut desestimat i interposar un recurs contenciós administratiu davant el Jutjat Contenciós Administratiu de València, en el termini de sis mesos des d'aquesta desestimació presumpta.  
b) Un recurs contenciós administratiu davant el Jutjat Contenciós Administratiu de València, dins del termini de dos mesos comptats des de l'endemà de la recepció d'aquesta notificació.  
Tot això sense perjudici que hi pugueu exercir qualsevol altre recurs o acció que estimeu procedent.  
  
La notificació s'entén practicada amb caràcter general des de l'endemà d'aquesta publicació.  
  
Cosa que es publica als efectes oportuns.  
  
València, 14 de febrer de 2022.- El secretari: Manuel Latorre Hernández.